Σε διαβεβαιώ, δε θα πάθεις τίποτα.
Ποιος είσαι;
Ποιος;Το Ποιος είμαι ακολουθεί το Τι είμαι.
Και το τι είμαι είναι ένας άντρας με μάσκα.
Αυτό το βλέπω.
Φυσικά. Δεν αμφισβητώ τις οπτικές σου ικανότητες. 
Απλώς κάνω μία παρατήρηση σχετικά με 
το πόσο παράδοξο είναι να ρωτάς έναν μασκοφόρο 
ποιος είναι.
Σωστά.
Όμως αυτό το τόσο ευνοϊκό βράδυ, 
επιτρέψτε μου, έναντι του πιο κοινού προσωνυμίου
να παρουσιάσω τον χαρακτήρα αυτής 
της δραματικής προσωπικότητας. 
Ορίστε!!
Μπροστά σας,
ένας ταπεινός βετεράνος ποιοτικός θεατρίνος,
εμμέσως σε ρόλο τόσο του θύματος
όσο και του θύτη εξαιτίας των παιχνιδιών
της Μοίρας. 
Αυτό το πρόσωπο, 
άνευ φιλαρέσκειας, 
είναι ένα ίχνος της φωνής των λαών, 
που τώρα είναι κενή, χαμένη. 
Παρόλα αυτά, αυτή η γενναία επίσκεψη 
της ξεχασμένης δυσαρέσκειας,
ξαναζωντάνεψε, και ορκίστηκε να κατατροπώσει
αυτά τα πουλημένα και μολυσματικά παράσιτα,
αρχηγούς της ανηθικότητας και υποστηρικτές της 
βίαιης και αχόρταγης παραβίασης της βούλησης.
Η μόνη ετυμηγορία είναι η εκδίκηση...
...μία βεντέτα, στο όνομα του όρκου, όχι μάταια,
για την τιμή και την ειλικρίνεια που είθε μια μέρα
να δικαιώσει τους άγρυπνους και  ενάρετους.
Πράγματι, αυτή η βισισουάζ φράσεων 
καταλήγει σε φλυαρία, 
οπότε επιτρέψτε μου να προσθέσω ότι 
είναι μεγάλη μου τιμή που σας γνωρίζω
και μπορείτε να με αποκαλείτε Βι.
Είσαι τρελός;
Είμαι σίγουρος ότι έτσι με αποκαλούν. 
Όμως, μπορώ να μάθω με ποιαν έχω την τιμή να ομιλώ;
Είμαι η Ίβη.
Ίβη; Ί-Βη. Μα φυσικά. 
Υποτιτλισμός: Λου Μωυσιάδου 
